1. לאחר שבחנו את הבקשה שבסימוכין לפי חוק חופש המידע התשנ"ח-1998, לקבלת  מידע על אודות פסקי הדין -  קבלת/דחיית הערעורים המוגשים לערכאת ערעור בבית המשפט המחוזי על החלטות בית משפט השלום, הריני משיבה לך שהחלטנו להיעתר לבקשתך באופן חלקי.  

2. לעניין בקשתך לקבלת מידע אודות פסקי הדין, קבלת/דחיית הערעורים, מצורף בזה המידע המבוקש:
	תוצאת סגירה
	כמות

	הוחזר לבימ"ש קמא
	68

	התקבל/ התקבל חלקית
	1243

	נדחה
	1514

	נמחק
	531

	נסגר טכנית
	9

	עיכוב בוררות/ אחר
	1



יובהר כי אשר לתוצאת הסגירה, רמת הדיוק של נתונים אלה במערכות המחשוב אינה מספקת כדי ביצוע ניתוחים סטטיסטיים או הסקת מסקנות תקפה.

3. לעניין סעיף 2 בבקשתך, מידע סטטיסטי המפלח את הנתון של אחוז קבלת הערעורים על החלטות שופטים בבית משפט השלום לעומת רשמים בכירים, אשיב כי בקשתך נבחנה והוחלט שלא ניתן  להיעתר לה שכן אין ברשותנו ריכוז של נתונים אלה. 

מטבע הדברים, במערכת אשר במסגרתה מתנהלים הליכים רבים מסוגים שונים ורבים, קיימים אינסוף של פילוחים אפשריים, שרובם הגדול אינם מקבלים ביטוי במערכות הממוחשבות. כמו כן, בהתאם לסעיף 7(ה) לחוק, רשות ציבורית אינה מחויבת לעבד את המידע לצרכיו של המבקש אלא רק מידע כפי שהוא מצוי בידי הרשות הציבורית. 

למעלה מן הצורך, ובלי להידרש לקיומם של סייגים אחרים שבחוק הואיל והמידע המבוקש אינו ברשותנו, כאמור, יצוין כי לצורך הפקת המידע, תידרש כניסה לכל תיק ותיק באופן פרטני ולחילוץ המידע המבוקש מתוך התיקים, דבר שיהיה כרוך בהקצאת משאבים בלתי סבירה. לפיכך, אין בידנו להיעתר לבקשתך לקבלת מידע זה, כאמור, בין היתר, על יסוד סעיפים 8(1) ו-8(3) לחוק. 

4. אנו לרשותך ככל שיידרש. 

